ANYKŠČIŲ RAJONO SAVIVALDYBĖS 2020–2022 METŲ STRATEGINIO VEIKLOS PLANO 1 PROGRAMOS „DARNIOS KURORTINĖS PLĖTROS PROGRAMA“ 
1.1.2.07. PRIEMONĖS „LEIDYBINIŲ VEIKLŲ ĮGYVENDINIMAS“ APRAŠAS
	 I BENDROSIOS NUOSTATOS
	Šiame dokumente aprašoma Anykščių rajono strateginio 2019–2025 metų plėtros plano ir Anykščių rajono savivaldybės 2020–2022 metų strateginio veiklos plano 1 programos „Darnios kurortinės plėtros programaˮ 1.1.2.07 „Leidybinių veiklų įgyvendinimas“ (toliau – Priemonė)

	Priemonės pavadinimas
	„Leidybinių veiklų įgyvendinimasˮ

	Priemonės Nr.
	1.1.2.07

	Priemonės įgyvendinimo laikotarpis
	2020–2022 m.

	Asignavimų valdytojas
	Anykščių rajono savivaldybės administracijos direktorius (toliau - Administracijos direktorius)

	Su priemonės įgyvendinimu susiję įstatymai ir kiti teisės aktai
	Lietuvos Respublikos vietos savivaldos įstatymas.

Anykščių rajono 2019–2025 metų strateginis plėtros planas, patvirtintas 2018 m. gruodžio mėn. 20 d. Anykščių rajono savivaldybės tarybos sprendimu Nr. 1-TS-....

Anykščių rajono savivaldybės 2020–2022 metų strateginis veiklos planas, patvirtintas 2020 m. sausio mėn. 30 d. Anykščių rajono savivaldybės tarybos sprendimu Nr. 1-TS-...

	Priemonės vykdytojai
	Juridiniai asmenys, vykdantys Anykščių kraštą reprezentuojančias ir/ar su Anykščių krašto istorija, literatūra, mokslu, menu ir kultūra susijusias leidybos, vertimo ar literatūrinės kūrybos veiklas

	Priemonės koordinatorius
	Anykščių rajono savivaldybės (toliau Savivaldybės) Kultūros, turizmo ir komunikacijos skyrius

	II PRIEMONĖS PARENGIMO ARGUMENTAI
 
	Priemonė parengta siekiant įgyvendinti Anykščių rajono 2019–2025 metų strateginio plėtros plano 1 srities „Kultūrinio turizmo vystymas ir kurortinė plėtraˮ 1.3 tikslą „Kurorto statuso siekimas ir rajono įvaizdžio stiprinimas“; 1.31 uždavinį „Plėtoti Anykščių rajono savivaldybės įvaizdį“

	III PRIEMONĖS APRAŠYMAS
 
	Priemonės paskirtis – efektyviai reprezentuoti Anykščių rajoną, skatinant juridinius asmenis kurti kūrinius, versti, rengti ir leisti išliekamąją vertę turinčius krašto istorijos, literatūros, meno ir kultūros leidinius, tam sudarant sąlygas skirti dalinį finansavimą pagal Administracijos direktoriaus įsakymus ir biudžeto lėšų panaudojimo sutartis

	Priemonės tikslas (-ai)
	Siekiant efektyviau reprezentuoti Anykščių rajoną, skatinti istorijos, literatūros, meno ir kultūros kūrinių rengimą, vertimą bei leidybą

	Tikslo įgyvendinimo aprašymas
	Tai bendradarbiavimo būdas tarp Savivaldybės ir juridinių asmenų, kuriuo siekiama sukurti, išversti, parengti ir išleisti išliekamąją ir/ar reprezentacinę vertę turinčius leidinius, susijusius su Anykščių krašto istorija, literatūra, menu ir kultūra. Atsižvelgiant į Anykščių rajono kultūros tarybos bei ekspertų komisijos siūlymu, lėšos skiriamos Administracijos direktoriaus įsakymais ir šio aprašo tvarka

	Uždavinys Nr. 1
	Įvairiapusiškai reprezentuoti Anykščių rajoną, skatinant kurti, versti, rengti ir leisti leidinius, kuriais krašto vertybės pristatomos Lietuvai ir pasauliui

	Priemonės uždaviniui Nr. 1 pasiekti
	Iš dalies finansuoti priemones pagal pateiktas paraiškas gauti finansavimą. Rajono biudžeto lėšos priemonės vykdytojams skiriamos atsižvelgiant į Anykščių rajono kultūros tarybos ir ekspertų komisijos siūlymus Administracijos direktoriaus įsakymu sudarius biudžeto lėšų panaudojimo sutartis

	Siekiami rezultatai:
	Anykščių rajono istorijos, literatūros, meno ir kultūros populiarinimas, efektyvesnis krašto reprezentavimas.

	Rezultato vertinimo kriterijai
	Anykščius reprezentuojančių, išliekamąją vertę turinčių leidinių (kūrinių) skaičiaus didėjimas

	IV PRIEMONĖS ĮGYVENDINIMAS
 
	Administracijos direktoriaus nustatyta tvarka skiriant finansavimą įgyvendinti leidybinės veiklos subjektų pateiktus projektus.

Informacija apie kasmetinį ar papildomą projektų finansavimą, kvietimas teikti paraiškas, skelbiama Anykščių rajono savivaldybės internetiniame puslapyje www.anyksciai.lt. Paraiškų priėmimo terminas – ne trumpesnis kaip 20 kalendorinių dienų nuo konkurso paskelbimo datos. Konkretus paraiškų pateikimo terminas nurodomas kvietime. Atsižvelgdama į Anykščių rajono savivaldybės kultūros tarybos siūlymus, konkursui pateiktus projektus vertina ir pasiūlymus dėl jų finansavimo Administracijos direktoriui teikia Administracijos direktoriaus įsakymu sudaryta ekspertų komisija. Sprendimą dėl finansavimo skyrimo projektų įgyvendinimui priima Administracijos direktorius, atsižvelgdamas į ekspertų komisijos rekomendacijas ir pasiūlymus.

Už priemonių, numatytų projektuose, organizavimą, įgyvendinimą ir lėšų tinkamą panaudojimą atsako priemonės vykdytojai

	V PRIEMONĖS VERTINIMAS IR ATSAKOMYBĖ
 
	Už priemonės įgyvendinimą atsako Kultūros, turizmo ir komunikacijos skyrius. Duomenys apie priemonės įgyvendinimą pateikiami per strateginio veiklos planavimo ir valdymo (QPR) sistemą.

Už skirtų lėšų tinkamą panaudojimą atsako priemonės vykdytojai. Už priemonės lėšų apskaitą atsako Savivaldybės administracijos finansų ir apskaitos skyrius

	VI PRIEMONĖS FINANSAVIMO ŠALTINIAI   
	Anykščių rajono savivaldybės biudžeto lėšos

	VII BAIGIAMOSIOS NUOSTATOS
	Dėl nepakankamo Priemonei įgyvendinti skirto finansavimo gali mažėti pasiekimų rodikliai.

Šis aprašas tvirtinamas ir keičiamas Anykščių rajono savivaldybės tarybos sprendimu


